CELEX: 62018CN0163
Language: mt
Date: 2018-03-01 00:00:00
Title: Kawża C-163/18: Talba għal deċiżjoni preliminari mressqa mir-Rechtbank Noord-Nederland (il-Pajjiżi l-Baxxi) fl-1 ta’ Marzu 2018 – HQ, kemm fil-kwalità individwali tiegħu kif ukoll fil-kwalità ta’ rappreżentant legali tat-tifel minuri tiegħu IP, JO vs Aegean Airlines SA

28.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 182/11
            
         Talba għal deċiżjoni preliminari mressqa mir-Rechtbank Noord-Nederland (il-Pajjiżi l-Baxxi) fl-1 ta’ Marzu 2018 – HQ, kemm fil-kwalità individwali tiegħu kif ukoll fil-kwalità ta’ rappreżentant legali tat-tifel minuri tiegħu IP, JO vs Aegean Airlines SA
   (Kawża C-163/18)
   (2018/C 182/12)
   Lingwa tal-kawża: l-Olandiż
   
      Qorti tar-rinviju
   
   Rechtbank Noord-Nederland
   
      Partijiet fil-kawża prinċipali
   
   
      Rikorrenti: HQ, kemm fil-kwalità individwali tiegħu kif ukoll fil-kwalità ta’ rappreżentant legali tat-tifel minuri tiegħu IP, JO
   
      Konvenuta: Aegean Airlines SA
   
      Domandi preliminari
   
   
               1)
            
            
               L-Artikolu 8(2) tar-Regolament (KE) Nru 261/2004 (1) għandu jiġi interpretat fis-sens li passiġġier li, skont id-Direttiva 90/[314]/KEE (2) dwar il-vjaġġi kollox kompriż (trasposta fid-dritt nazzjonali), għandu d-dritt jirrikorri għand l-organizzatur tal-vjaġġ tiegħu sabiex jikseb rimbors tal-biljett tiegħu, ma jkunx jista’ iktar jitlob rimbors mingħand it-trasportatur bl-ajru?
            
         
               2)
            
            
               F’każ ta’ risposta pożittiva għall-ewwel domanda, passiġġier jista’ madankollu jitlob mingħand it-trasportatur bl-ajru r-rimbors tal-biljett tiegħu jekk ikun verosimili li l-organizzatur tal-vjaġġ, f’każ li dan jinstab responsabbli, ikun finanzjarjament inkapaċi li jirrimborsa l-biljett u li l-organizzatur tal-vjaġġi ma jkun adotta l-ebda miżura ta’ garanzija sabiex jiggarantixxi r-rimbors?
            
         
      (1)  Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (ĠU Edizzjoni Speċjali bil-Malti, Kapitolu 7, Vol. 8, p. 10).
   
      (2)  Direttiva tal-Kunsill tat-13 ta’ Ġunju 1990 dwar il-vjaġġi kollox kompriż (package travel), il-vaganzi kollox kompriż u t-tours kollox kompriż (ĠU Edizzjoni Speċjali bil-Malti, Kapitolu 13, Vol. 10, p. 132).